شەفەق
نیوز/ لە پارێزگای هەولێر پایتەخت هەرێم کوردستان، ئمڕوو یەکشەممە، ئاهەنگ وازکردن
پڕۆژەی بەرهەمکردن کارەبا لە وزەی خوەر ئەرا ٤٠ بیر ئاویاری کشتوکاڵی و پەنج بیر ئاو
نووشین ئەرا ئاوایەیل پارێزگای هەولێر وەڕیەو چگ.
ئومێد
خۆشناو پارێزەر هەولێر لە وتار ئاهەنگ ئەو پڕۆژە ک خەرەجەگەی رەسێدە دوو مەلیۆن دۆلار،
دەسخوەشی لەو پڕۆژە کرد ک ئەوەسا لە بەشیگ لە ئاوایەیل و پڕۆژەیل کشتوکاڵی جیوەجی کریەێد.
لەلای
خوەییش، وەرپرس بەرنامەی ئەوزەڵکردن نەتەوە یەکگرتگەیل UNDP پەیمان جیوەجیکردن پڕۆژەیلیگ
زیاتر لەیجویرە لە هەرێم کوردستان دا.
سەرۆک
دەسەی مقەیەتیکردن و خاسکردن ژینگە لە هەرێم کوردستان عەبدولڕەحمان سەدیق لە وتارەگەی
پیشوازی لەیجویر پڕۆژەیگ برادەر ژینگە کرد، ک ئەوەسا دەوریگ لە نواگردن پیسی ژینگە
رانێد.
هەرلیوا،
ئومێد خۆشناو پارێزەر هەولێر و حسێن حەمە قادر راویژکار وەزارەت کارەبا، و وەرپرسەیلیگ
لە بەرنامەی ئەوزەڵکردن نەتەوە یەکگرتگەیل UNDP ، و لە یەکێتی ئەوروپا ئامادەی ئاهەنگەگە بوین.
